ddrg/super_eurlex huggingface dataset:
Ejypakoy ·etai o ·ti h apostolh ·thw Genikh ·w ayth ·w Diey ·uynshw parame ·nei h i ·dia, kai o ·ti h en lo ·gv GD ejakoloyuei ·
na e·xei, metajy ·a·llvn, thn eyuy ·nh gia th diaxei ·rish toy tamei ·oy synoxh ·w. Pio sfairika ·, o geniko ·w sto ·xow thw
oikonomikh ·w kai koinvnikh ·w synoxh ·w ejakoloyuei ·na apotelei ·ton ky ·rio sto ·xo thw perifereiakh ·w politikh ·w, o·pvw
proble ·petai sto a ·ruro 158 thw synuh ·khw EK (prv ·hn a·ruro 130a) kai o ·pvw ayto ·epibebaiv ·netai stoyw
kanonismoy ·w tvn diarurvtikv ·n tamei ·vn gia thn prosexh ·peri·odo programmatismoy ·.
(2000/C 27 E/210) GRAPTH ERVTHSH E-1766/99
ypobolh ·:António Campos (PSE) prow thn Epitroph ·
(11 Oktvbri ·oy 1999)
Ue·ma: Koinh ·Gevrgikh ·Politikh ·
Kata·thn ana ·lhch tvn kauhko ·ntvn thw ne ·aw Epitroph ·w, o Pro ·edro·w thw diebebai ·vse o ·ti ua ypa ·rxei plh ·rhw
diafa ·neia so ·,ti afora ·ta xrh ·mata thw nvshw kai stenh ·synergasi ·a me to Koinoboy ·lio.
En ono ·mati ayth ·w thw diafa ·neiaw kai thw synergasi ·aw zhtv ·apo·thn Epitroph ·ta ako ·loyua stoixei ·a:
1. Poi ·oe i·nai to y ·cow tvn ethsi ·vn dapanv ·n toy Tmh ·matow Eggyh ·sevn toy EGTPE kai poi ·oi oi 100
shmantiko ·teroi dikaioy ·xoi se ka ·ue kra ·tow me ·low;
2. Poi ·o pososto ·epi·toy syno ·loy tvn po ·rvn toy Tmh ·matow Eggyh ·sevn toy EGTPE e ·xei la ·bei e·kasto kra ·tow
me·low me aytoy ·w toyw 100 shmantiko ·teroyw dikaioy ·xoyw;
3. Po ·soi gevrgoi ·,s ek a ·ue kra ·tow me ·low, epvfeloy ·ntai tvn enisxy ·sevn apo ·to Tmh ·ma Eggyh ·sevn toy EGTPE;
4. Po ·soi gevrgoi ·ypa·rxoyn se ka ·ue kra ·tow me ·low;
Apa·nthsh toy k. Fischler ej ono ·matow thw Epitroph ·w
(11 Noembri ·oy 1999)
H Epitroph ·sygkentrv ·nei tiw plhrofori ·ew poy apaitoy ·ntai gia thn apa ·nthsh sthn erv ·thsh poy te ·uhke. De ua
paralei ·cei na gnvstopoih ·sei to syntomo ·tero to apote ·lesma tvn ereynv ·n thw.
(2000/C 27 E/211) GRAPTH ERVTHSH E-1773/99
ypobolh ·:Liam Hyland (UEN) prow thn Epitroph ·
(11 Oktvbri ·oy 1999)
Ue·ma: To pro ·gramma ergasi ·aw thw Epitroph ·w gia to 1999 kai h ne ·a Epitroph ·
To pro ·gramma ergasi ·aw thw Epitroph ·w Sante ·r gia to 1999 prosdi ·dei idiai ·terh e ·mfash sto na teuei ·se isxy ·
me·sa sto 1999 h Atze ·nta 2000. Mh ·pvw h Epitroph ·ypo·ton ne ·oP r o ·edro·thw, ton k. Pro ·nti, proti ·uetai na
tropopoih ·sei to paro ·n pro ·gramma ergasi ·aw toy 1999; Dedome ·nhw thw ana ·gkhw gia apokata ·stash thw
empistosy ·nhw tvn katanalvtv ·n se eyry ·fa·sma basikv ·n trofi ·mvn, ua symfvnh ·sei h Epitroph ·na efarmo ·sei
mia ne ·a politikh ·ype·r tvn oikogeneiakv ·n agrokthma ·tvn kai thw koinvni ·aw thw ypai ·uroy;
Apa·nthsh toy k. Prodi ej ono ·matow thw Epitroph ·w
(25 Oktvbri ·oy 1999)
Hn e·a Epitroph ·proti ·uetai na ue ·sei plh ·rvw se isxy ·to pro ·gramma ergasi ·aw 1999 sxetika ·me thn efarmogh ·thw
Agenda 2000.29.1.2000 EL C 27 E/171 Epi·shmh Efhmeri ·da tvn Eyrvpai ¤kv·n Koinoth ·tvn
ΓΡΑΠΤΗ ΕΡΩΤΗΣΗ E-0390/99

υποβολή: Gerhard Schmid (PSE) προς την Επιτροπή

(1 Μαρτίου 1999)

Θέμα: Ενίσχυση γηπέδων γκολφ στη Βαυαρία με πιστώσεις του στόχου 5β

1. Αληθεύουν τα δημοσιεύματα του περιοδικού Focus σύμφωνα με τα οποία η ενίσχυση της κατασκευής γηπέδων γκολφ με ευρωπαϊκές πιστώσεις του στόχου 5β δεν ανταποκρίνονται στους όρους του επιχειρησιακού προγράμματος; Εάν ναι, πως εξηγείται αυτό;

2. Πρέπει να επιστρέψει αυτές τις ενισχύσεις ο δείκτης ή το κράτος της Βαυαρίας;

Απάντηση του κ. Fischler εξ ονόματος της Επιτροπής

(7 Απριλίου 1999)

1. Στο διάστημα 1-5 Δεκεμβρίου 1997 και 28-29 Ιανουαρίου 1998, το Ελεγκτικό Συνέδριο των Ευρωπαϊκών Κοινοτήτων διενήργησε έλεγχο στο βαυαρικό πρόγραμμα του στόχου 5β για την περίοδο 1989-1993. Στην επιστολή τομέα της 16ης Απριλίου 1998, το Ελεγκτικό Συνέδριο ανέφερε ότι η χορηγηθείσα ενίσχυση, στο πλαίσιο του προγράμματος αυτού, σε γήπεδα γκολφ ήταν συχνά ασυμβίβαστη με τους στόχους του προγράμματος. Το Ελεγκτικό Συνέδριο εξέφρασε επίσης αμφιβολίες όσον αφορά τις δυνατότητες χρηματοδότησης γηπέδων γκολφ στο πλαίσιο του μέτρου "διακοπές σε αγροκτήματα" του εν λόγω προγράμματος και πρότεινε τη χρηματοδότησή του από το Ευρωπαϊκό Ταμείο Περιφερειακής Ανάπτυξης (ΕΤΠΑ). Το Ελεγκτικό Συνέδριο επισήμανε επίσης ότι όταν οι δημόσιες αρχές ανέλαβαν την υποχρέωση χρηματοδότησης, δεν ήταν διαθέσιμα ούτε τα αποτελέσματα περιβαλλοντικής μελέτης σκοπιμότητας ούτε η άδεια για τη δημιουργία του γηπέδου.

Απαντώντας στις παρατηρήσεις αυτές, η γερμανική κυβέρνηση εξήγησε ότι, σύμφωνα με την περιγραφή του μέτρου "διακοπές σε αγροκτήματα" στο κοινοτικό πλαίσιο στήριξης (ΚΠΣ) για το επιχειρησιακό αυτό πρόγραμμα ", στόχος του ήταν η ολοκλήρωση και βελτίωση των δυνατοτήτων που προσφέρονται από την άποψη των καταλυμάτων και της γαστρονομίας. Συνεπώς, ο αθλητικός τουρισμός, ο τουρισμός για λόγους υγείας και ο τουρισμός που συνδέεται με πολιτιστικά θέματα μπορούν να ληφθούν υπόψη". Στα αναπτυξιακά σχέδια που υποβλήθηκαν στην Επιτροπή πριν από την κατάρτιση του ΚΣΠ αναφέρεται ρητά η "δημιουργία γηπέδων γκολφ".

Η Επιτροπή δεν έχει μέχρι στιγμής αποφασίσει ως προς τη θέση που θα λάβει σχετικά με το θέμα αυτό.

2. Στις περιπτώσεις στις οποίες η Επιτροπή απαιτεί την επιστροφή των πιστώσεων, ενημερώνει σχετικά το οικείο κράτος μέλος.
ΓΡΑΠΤΗ ΕΡΩΤΗΣΗ E-0075/99

υποβολή: Jan Andersson (PSE) προς την Επιτροπή

(27 Ιανουαρίου 1999)

Θέμα: Στάση της Επιτροπής στην αλληλογραφία της με τον Σουηδό πρωθυπουργό

Σε επιστολή του με ημερομηνία 8 Ιανουαρίου 1999, ο Πρόεδρος της Ευρωπαϊκής Επιτροπής ασκεί κριτική στον Σουηδό πρωθυπουργό λόγω των δηλώσεων στις οποίες προέβη κατά τη συνέντευξή του στη σουηδική εκπομπή ειδήσεων Rapport της 6ης Ιανουαρίου, και οι οποίες αφορούσαν ορισμένες αποκαλύψεις για ατασθαλίες στο πλαίσιο της Ευρωπαϊκής Επιτροπής. Η επιστολή του Προέδρου της Επιτροπής έτυχε ευρείας κάλυψης από τα σουηδικά μέσα ενημέρωσης, λόγω του ισχυρισμού που περιείχε ότι ο πρωθυπουργός δεν είχε εξετάσει τα πραγματικά στοιχεία και έβλαψε την Ευρωπαϊκή Επιτροπή με τις δηλώσεις του. Η επιστολή αυτή προκαλεί έκπληξη, αφ' ενός μεν διότι ο Πρόεδρος της Επιτροπής παρέπεμπε σε δήλωση η οποία, σύμφωνα με το βίντεο της εκπομπής, ουδέποτε είχε πραγματοποιηθεί, αφ' ετέρου δε διότι ο Πρόεδρος της Επιτροπής διαμαρτύρεται για το προφανές δικαίωμα ενός αρχηγού κυβερνήσεως να σχολιάζει αποκαλύψεις για ατασθαλίες, οι οποίες επισύρουν το ενδιαφέρον.

Με βάση τα ανωτέρω, ερωτάται η Επιτροπή εάν είναι συνήθης πρακτική της, στις σχέσεις της με τους αρχηγούς κυβερνήσεων των κρατών μελών, να απευθύνεται σε αυτούς γραπτώς προκειμένου να τους υποδεικνύει τι πρέπει να λένε και τι όχι στα μέσα ενημέρωσης, όταν κάποιες ενέργειες στο πλαίσιο της Επιτροπής έρχονται στο φως της επικαιρότητας, καθώς και εάν είναι συνήθης πρακτική της, κατά την εκπόνηση των σχετικών επιστολών, να μην πλήρως σαφής σχετικά με το τι πραγματικά δήλωσαν στα μέσα ενημέρωσης οι αρχηγοί κυβερνήσεως.
ΓΡΑΠΤΗ ΕΡΩΤΗΣΗ E-0459/99

υποβολή: Laura González Álvarez (GUE/NGL) και Pedro Marset Campos (GUE/NGL) προς την Επιτροπή

(5 Μαρτίου 1999)

Θέμα: Πρόσβαση των ισπανών διπλωματούχων νοσοκόμων στους γενικούς διαγωνισμούς για την κατηγορία Α της Κοινοτικής Δημόσιας Υπηρεσίας

Οι ισπανοί νοσοκόμοι, κάτοχοι πανεπιστημιακού διπλώματος, έχουν πλήρη ανώτατη πανεπιστημιακή κατάρτιση που πιστοποιείται με σχετικό δίπλωμα, σύμφωνα με τα αναφερόμενα στο βασιλικό διάταγμα 1665/91 με το οποίο μεταφέρθηκε στο ισπανικό δίκαιο η οδηγία 48/89/ΕΟΚ(1). Παρά ταύτα, το εν λόγω δίπλωμα δεν γίνεται δεκτό στους γενικούς διαγωνισμούς για την κατηγορία Α της Κοινοτικής Δημόσιας Υπηρεσίας.

1. Για ποίους λόγους η Επιτροπή δεν κάνει δεκτά τα εν λόγω διπλώματα στους διαγωνισμούς για την κατηγορία Α της Κοινοτικής Δημόσιας Υπηρεσίας;

2. Δεν νομίζει η Επιτροπή ότι ο αποκλεισμός των ισπανών διπλωματούχων νοσοκόμων πανεπιστημιακού επιπέδου από τους διαγωνισμούς για πρόσβαση στην κατηγορία Α συνιστά παράβαση του άρθρου 27 του κανονισμού της Κοινοτικής Δημόσιας Υπηρεσίας και, κατά συνέπεια, διακριτική μεταχείριση εις βάρος των εν λόγω διπλωματούχων;

3. Σύμφωνα με τον κανονισμό της Κοινοτικής Δημόσιας Υπηρεσίας για την πρόσβαση στην κατηγορία Α δεν απαιτούνται άλλα προσόντα πέρα των προαναφερθέντων, δηλαδή πλήρης ανώτατη πανεπιστημιακή κατάρτιση πιστοποιούμενη από αντίστοιχο δίπλωμα. Σε ποιά διάταξη του εν λόγω κανονισμού ή του κοινοτικού δικαίου εδράζεται η απαίτηση της Επιτροπής ότι για να γίνουν δεκτά στους γενικούς διαγωνισμούς τα εν λόγω διπλώματα πρέπει απαραιτήτως να παρέχουν πρόσβαση σε διδακτορικές σπουδές;

Απάντηση του κ. Liikanen εξ ονόματος της Επιτροπής

(8 Απριλίου 1999)

λες οι απαντήσεις που ήδη έδωσε η Επιτροπή στις γραπτές ερωτήσεις E-2749/97 της κας García Arias(2), E-4186/97 της κας Dührkop Dührkop(3), E-635/98 του κ. Hernández Mollar(4), E-995/98 της κας Sornosa Martínez(5), E-997/98(6) και E-1001/98 της κας De Esteban Martin(7), E-1309/98 της κας González Álvarez(8) και E-3777/98 της κας Sornosa Martínez(9) όσον αφορά τους υγειονομικούς μηχανικούς, εφαρμόζονται και στα διπλώματα νοσοκόμου (diploma de Enfermería). Σύμφωνα με την ισχύουσα ισπανική νομοθεσία(10), το πτυχίο που αναφέρει το αξιότιμο μέλος του Κοινοβουλίου, είναι δίπλωμα πρώτου κύκλου σπουδών όπως και το δίπλωμα του υγειονομικού μηχανικού (Ingeniería Técnica). Για την απόκτηση του διπλώματος νοσοκόμου, απαιτούνται επίσης τριετής πανεπιστημιακές σπουδές.

(1) ΕΕ L 19 της 24.1.1989, σελ. 16.

(2) ΕΕ C 82 της 17.3.1998, σελ. 136.

(3) ΕΕ C 304 της 2.10.1998, σελ. 15.

(4) ΕΕ C 354 της 19.11.1998, σελ. 11.

(5) ΕΕ C 402 της 22.12.1998, σελ. 55.

(6) ΕΕ C 386 της 11.12.1998, σελ. 69.

(7) ΕΕ C 354 της 19.11.1998, σελ. 50.

(8) ΕΕ C 31 της 5.2.1999, σελ. 32.

(9) ΕΕ C 297 της 15.10.1999.

(10) "Νόμος περί ρύθμισης του εκπαιδευτικού συστήματος"(Οργανικός νόμος 1/1990, της 3 Οκτωβρίου), "Νόμος περί πανεπιστημιακής ρύθμισης", του 1983. .
ΓΡΑΠΤΗ ΕΡΩΤΗΣΗ P-1051/99

υποβολή: Karin Riis-Jørgensen (ELDR) προς την Επιτροπή

(12 Απριλίου 1999)

Θέμα: Διακρίσεις εις βάρος των ξένων κατασκευαστικών επιχειρήσεων στη Γερμανία

Από την 1 Ιουλίου 1999 ισχύει στη Γερμανία η αλλαγή που επήλθε στη φορολογική της νομοθεσία και η οποία γεννά διακρίσεις εις βάρος των ξένων κατασκευαστικών επιχειρήσεων.

Ένας γερμανός κύριος έργου που χρησιμοποιεί τις υπηρεσίες μιας ξένης κατασκευαστικής επιχείρησης παρακρατά το 25 % του τζίρου της και καταβάλλει το ποσό αυτό στη γερμανική εφορία.

Η ξένη εταιρία μπορεί να λάβει πίσω το ποσό αυτό μόνο κατά το τέλος του ημερολογιακού έτους, εφόσον μπορεί να αποδείξει ότι δεν είναι υπόχρεη φόρου στη Γερμανία. Υπάρχει μεν ένα καθεστώς εξαίρεσης, αλλά ο γερμανός Υπουργός Οικονομικών απορρίπτει προς το παρόν τη χρησιμοποίησή του.

Θα μπορούσε η Επιτροπή να αναφέρει εάν ο νέος αυτός φορολογικός νόμος παραβιάζει τις θεμελιώδεις αρχές της Συνθήκης της Ρώμης, ιδίως δε την αρχή της απαγόρευσης κάθε εθνικής προτιμησιακής μεταχείρισης και την αρχή της ελεύθερης κυκλοφορίας εργαζομένων και εμπορευμάτων;

Σε περίπτωση που η Επιτροπή θεωρεί τη φορολογική αυτή νομοθεσία αντίθετη με τη Συνθήκη της Ρώμης και τις προαναφερθείσες αρχές, θα μπορούσε να εξηγήσει τους λόγους;

Απάντηση του κ. Monti εξ ονόματος της Επιτροπής

(7 Μαΐου 1999)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στην προφορική ερώτηση Η-332/99 της κας Kjer Hansen κατά την ώρα των ερωτήσεων της συνόδου του Μαΐου 1999(1) του Κοινοβουλίου.

(1) Συζητήσεις του Κοινοβουλίου (Μαϊος 1999).
ΓΡΑΠΤΗ ΕΡΩΤΗΣΗ E-0248/99

υποβολή: Paul Rübig (PPE) προς την Επιτροπή

(12 Φεβρουαρίου 1999)

Θέμα: Δυτική διακλάδωση του αυτοκινητόδρομου στην πόλη Wels της Αυστρίας

Με την συγκοινωνιακή αρτηρία Βορρά-Νότου καταβάλλονται προσπάθειες να δημιουργηθεί ολοκληρωμένο οδικό δίκτυο από τη Βόρεια Θάλασσα έως την Ελλάδα. Ο αυτοκινητόδρομος Αμβούργου - Βελιγραδίου, μήκους 1600 χιλμ. εκτός από δύο τμήματά του διασχίζει εξ ολοκλήρου την Αυστρία. Η δυτική διακλάδωση του αυτοκινητοδρόμου στην πόλη Wels θα συνδέει τον περιφερειακό αυτοκινητόδρομο Α8 με τον αυτοκινητόδρομο Phyrn Α9. Προς το παρόν, τα μέσα διαμετακομιστικών μεταφορών υποχρεούνται να ακολουθούν παρακαμπτηρίους οδούς ή το δυτικό περιφερειακό δρόμο του Wels μιά εθνική οδό που διασχίζει κατοικημένες περιοχές.

Μέσω της δυτικής διακλάδωσης του αυτοκινητοδρόμου στο Wels θα αυξηθεί σημαντικά η οδική ασφάλεια: οι αποστάσεις που διασχίζουν τα οχήματα θα μειωθούν κατά 100 εκατομμύρια χλμ. και οι ώρες οδήγησης θα μειωθούν κατά 900.000 περίπου ώρες. Τα εκτιμούμενα οικονομικά κέρδη ανέρχονται σε μισό περίπου εκατομμύρια αυστριακά σελλίνια. Η ρύπανση του περιβάλλοντος θα μειωθεί σε μεγάλο βαθμό. Η κατανάλωση καυσίμων ανά 5.000 οχήματα θα μειωθεί κατά 10.000 τόννους ετησίως.

Η κατασκευή του κομβικού σημείου του αυτοκινητοδρόμου στα δυτικά της πόλης Wels εξακολουθεί να ευρίσκεται σε στάδιο σχεδιασμού. Με ποιό τρόπο προτίθεται η Επιτροπή να υποστηρίξει και να επιταχύνει την υλοποίησή του;

Απάντηση του κ. Kinnock εξ ονόματος της Επιτροπής

(13 Απριλίου 1999)

Το οδικό έργο "Westspange Wels" έχει περιληφθεί ως σχέδιο κοινού ενδιαφέροντος στην απόφαση αριθ. 1692/96/ΕΕ του Ευρωπαϊκού Κοινοβουλίου και του Συμβουλίου της 23ης Ιουλίου 1996 περί των κοινοτικών προσανατολισμών για την ανάπτυξη του διευρωπαϊκού δικτύου μεταφορών(1). Αυτοί οι προσανατολισμοί αποτελούν ένα γενικό πλαίσιο αναφοράς που προορίζεται να ενθαρρύνει τα ενδιαφερόμενα κράτη μέλη να κατασκευάζουν τα έργα κοινού ενδιαφέροντος που περιέχουν.

Η απόφαση για την κατασκευή του σχετικού έργου και τη χρηματοδότησή του ανήκουν στις αρμοδιότητες της αυστριακής κυβέρνησης.

Σύμφωνα με τον κανονισμό (ΕΚ) 2236/95 του Συμβουλίου της 18ης Σεπτεμβρίου 1995 περί καθορισμού των γενικών κανόνων για τη χορήγηση κοινοτικής ενίσχυσης στον τομέα των διευρωπαϊκών δικτύων(2), η Κοινότητα μπορεί να χρηματοδοτήσει αυτό το έργο, εφόσον πληρούνται ορισμένοι όροι και ορισμένα κριτήρια. Η αίτηση για την οικονομική ενίσχυση στα πλαίσια του εν λόγω κανονισμού πρέπει να υποβληθεί από το ενδιαφερόμενο κράτος μέλος. Τα κριτήρια στα οποία βασίζεται η επιλογή των μέτρων με προοπτική τη χρηματοδότησή τους από την Κοινότητα, περιλαμβάνουν για παράδειγμα, την ωριμότητα του έργου, την αξιοπιστία του χρηματοδοτικού πακέτου ή τις περιβαλλοντικές επιπτώσεις. Μέχρι σήμερα η κυβέρνηση της Αυστρίας δεν έχει ζητήσει κοινοτική χρηματοδότηση για το έργο "Westspange Wels".

Το έργο δεν έχει εξεταστεί στα πλαίσια των προγραμμάτων των διαρθρωτικών ταμείων στην Αυστρία δεδομένου ότι η σχετική περιοχή δεν είναι επιλέξιμη.

(1) ΕΕ L 228 της 9.9.1996.

(2) ΕΕ L 228 της 23.9.1995.
ΓΡΑΠΤΗ ΕΡΩΤΗΣΗ E-0476/99

υποβολή: Eluned Morgan (PSE) προς την Επιτροπή

(5 Μαρτίου 1999)

Θέμα: Οδηγία 64/433/ΕΟΚ σχετικά με τα νωπά κρέατα και οδηγία 71/118/ΕΟΚ σχετικά με τα νωπά κρέατα πουλερικών

Με ποιό τρόπο ελέγχει η Επιτροπή την εφαρμογή της οδηγίας 64/433/ΕΟΚ(1) σχετικά με τα νωπά κρέατα και της οδηγίας 71/118/ΕΟΚ(2) σχετικά με τα νωπά κρέατα πουλερικών από τα κράτη μέλη;

Τί προβλήματα έχουν αντιμετωπίσει τα κράτη μέλη κατά την εφαρμογή των οδηγιών αυτών;

Απάντηση της κ. Bonino εξ ονόματος της Επιτροπής

(21 Απριλίου 1999)

Η Επιτροπή ελέγχει και επιθεωρεί τα κράτη μέλη σύμφωνα με τους κανόνες που διατυπώθηκαν στην απόφαση της Επιτροπής 98/139/ΕΚ της 4ης Φεβρουαρίου 1998 όπου καθορίζονται λεπτομερής κανόνες όσον αφορά επιτόπιους ελέγχους στον κτηνιατρικό τομέα, που πραγματοποιούνται από εμπειρογνώμονες της Επιτροπής στα κράτη μέλη(3).

Για το κόκκινο κρέας η Επιτροπή διεξάγει σφαιρική μελέτη με θέμα τη σωστή εφαρμογή από τα κράτη μέλη της οδηγίας του Συμβουλίου 64/433/ΕΟΚ της 26ης Ιουνίου 1964 σχετικά με προβλήματα υγείας που επηρεάζουν το ενδοκοινοτικό εμπόριο φρέσκου κρέατος. Η εν λόγω έρευνα αναμένεται να ολοκληρωθεί στα τέλη Μα ου 1999. Αναφορά σχετικά με την έρευνα αναμένεται να δημοσιευθεί και να τεθεί στη διάθεση του κοινού στην ιστοσελίδα της Επιτροπής (ηλεκτρονική διεύθυνση http://europa.eu.int/comm/dg24/) αργότερα μέσα στο έτος. Οι αναφορές σχετικά με μεμονωμένες επιθεωρήσεις στα κράτη μέλη είναι διαθέσιμες στην ιστοσελίδα εφόσον έχουν ήδη ολοκληρωθεί.

Για το κρέας των πουλερικών η Επιτροπή διεξήγαγε γενική έρευνα το 1994-1995 η οποία κατέδειξε ορισμένα προβλήματα όσον αφορά την εφαρμογή της οδηγίας του Συμβουλίου 71/118/ΕΟΚ της 15ης Φεβρουαρίου 1971 σχετικά με προβλήματα υγείας που επηρεάζουν το εμπόριο φρέσκου κρέατος πουλερικών. Σε συνέχεια της έρευνας, το θέμα συζητήθηκε σε ομάδα εργασίας με τη συμμετοχή των κρατών μελών προκειμένου να διαπιστωθεί η ανάγκη για τροποποίηση της νομοθεσίας. Αυτή η ομάδα δεν κατέληξε σε συμπεράσματα σχετικά με πιθανές τροποποιήσεις της οδηγίας.

Η Επιτροπή ξεκίνησε νέα σειρά επισκέψεων στα κράτη μέλη στις αρχές του τρέχοντος έτους ώστε να επαληθεύσει τη σωστή υλοποίηση και εφαρμογή της νομοθεσίας της Επιτροπής στο θέμα της παραγωγής κρέατος πουλερικών. Οι εκθέσεις για μεμονωμένες επιθεωρήσεις θα δημοσιεύονται στην ιστοσελίδα της Επιτροπής μόλις γίνονται διαθέσιμες. Περίληψη της συνολικής αξιολόγησης θα δημοσιευθεί επίσης εν καιρώ.

(1) EE 121 της 29.7.1964, σελ. 2012.

(2) ΕΕ L 55 της 8.3.1971, σελ. 23.

(3) ΕΕ L 38 της 12.2.1998.
ΓΡΑΠΤΗ ΕΡΩΤΗΣΗ E-0342/99

υποβολή: Nelly Maes (ARE) προς την Επιτροπή

(23 Φεβρουαρίου 1999)

Θέμα: Καταγγελία της Ευρωπαïκής Επιτροπής κατά του Βελγίου για μη τήρηση της οδηγίας για την αποτέφρωση αποβλήτων.

Μπορεί η Επιτροπή να ανακοινώσει από ποιά άποψη θεωρεί ανικανοποιητική την φλαμανδική νομοθεσία που αφορά τους καυστήρες αποτέφρωσης αποβλήτων;

Απάντηση της κας Bjerregaard εξ ονόματος της Επιτροπής

(9 Απριλίου 1999)

Η Επιτροπή αποφάσισε να προσφύγει στο Δικαστήριο των Ευρωπαϊκών Κοινοτήτων προκειμένου να αναγνωρίσει το Δικαστήριο η άστοχη μεταφορά των οδηγιών 89/369/ΕΟΚ του Συμβουλίου, της 8ης Ιουνίου 1989, σχετικά με την πρόληψη της ατμοσφαιρικής ρύπανσης που προκαλείται από τις νέες εγκαταστάσεις καύσης αστικών απορριμμάτων(1) και 89/429/ΕΟΚ του Συμβουλίου της 21ης Ιουνίου 1989 σχετικά με τη μείωση της ατμοσφαιρικής ρύπανσης που προκαλείται από τις ήδη υφιστάμενες εγκαταστάσεις καύσης αστικών απορριμμάτων(2).

Βάσει των κανόνων που διέπουν τη δημοσιοποίηση των διαδικασιών παράβασης, οι λεπτομέρειες σχετικά με την ως άνω διαδικασία θεωρούνται εμπιστευτικού χαρακτήρα. Ο κανόνας αυτός έχει ως στόχο να εξασφαλίσει την ομαλή διεκπεραίωση της υπόθεσης ενώπιον του ΔΕΚ διαφυλάσσοντας παράλληλα τα δικαιώματα υπεράσπισης του εμπλεκόμενου κράτους μέλους.

(1) ΕΕ L 163 της 14.6.1989.

(2) ΕΕ L 203 της 15.7.1989.
ΓΡΑΠΤΗ ΕΡΩΤΗΣΗ E-0445/99

υποβολή: José Valverde López (PPE) προς την Επιτροπή

(4 Μαρτίου 1999)

Θέμα: Εξάλειψη της πολιομυελίτιδας

Η Παγκόσμια Οργάνωση Υγείας έθεσε ως στόχο της, την εξάλειψη της πολιομυελίτιδας πρίν από το 2000. Για να επιτευχθεί ο στόχος αυτός, είναι απαραίτητα περίπου 370 εκατομμύρια δολάρια για την πραγματοποίηση εκστρατείας εμβολιασμού.

Θα μπορούσε η Επιτροπή να παράσχει διευκρινίσεις για τα προγράμματα συνεργασίας που εφαρμόζει η Ευρωπαϊκή Ένωση με τις αναπτυσσόμενες χώρες για την εξάλειψη αυτής της ασθένειας;

Απάντηση του κυρίουPinheiro εξ ονόματος της Επιτροπής

(16 Απριλίου 1999)

Η Κοινότητα έχει ήδη παράσχει σημαντική στήριξη στις δραστηριότητες ανοσοποίησης, κυρίως στην Αφρική, εξασφαλίζοντας την προμήθεια των εμβολίων που έχουν προτεραιότητα και, ειδικότερα, των εμβολίων κατά της πολυομελίτιδας και αναπτύσσοντας και βελτιώνοντας τις δραστηριότητες ανοσοποίησης στις εγκαταστάσεις παροχής πρωτογενούς περίθαλψης(PHC). Υπάρχει ένα ειδικό πρόγραμμα "Υποστήριξη για την ενίσχυση της ανοσοποιητικής ανεξαρτησίας" σε 8 χώρες της Αφρικής νοτίως της Σαχάρας (9,5 εκατ. [fmxeuro]), που αποβλέπει στη βελτίωση της ανοσοποιητικής περίθαλψης των παιδιών και των νέων γυναικών καθώς και στη μείωση της εξάρτησης του κράτους από την εξωτερική χρηματοδότηση του εκτενούς προγράμματος ανοσοποίησης (EPI), ιδίως μέσω της προώθησης της εγγραφής του ως κονδυλίου στον εθνικό προϋπολογισμό για την υγεία.

Η Κοινότητα συμμετέχει ενεργώς στη χρηματοδότηση της πρώτης στρατηγικής του γενικού προγράμματος εκρίζωσης της πολυομελίτιδας (GPEP), μέσω της υποστήριξης που παρέχει στις εγκαταστάσεις PHC σε 32 χώρες της Αφρικής νοτίως της Σαχάρας [(πάνω από 250 εκατ. [fmxeuro] σύμφωνα με το 7ο Ευρωπαϊκό Ταμείο Ανάπτυξης (ΕΤΑ)] καθώς και μέσω προγραμμάτων στήριξης της διαρθρωτικής προσαρμογής; εξασφαλίζει έτσι, τη χρηματοδότηση των κονδυλίων για την υγεία που έχουν προτεραιότητα (πάνω από 458 εκατ. [fmxeuro] σύμφωνα με το 7ο ΕΤΑ). στερα από ειδική αίτηση των εθνικών αρχών, η Κοινότητα θα μπορούσε να χρηματοδοτήσει ορισμένες πρόσθετες δαπάνες που σχετίζονται με το GPEP. Στην περίπτωση αυτή, οι δαπάνες αυτές πρέπει να εγγράφονται στους εθνικούς προϋπολογισμούς υγείας. Η Κοινότητα υποστηρίζει επίσης, σε στενή συνεργασία με το περιφερειακό γραφείο για την Αφρική της Παγκόσμιας Οργάνωσης Υγείας (WHO), τη σύσταση ενός δικτύου επιδημιολογικής παρακολούθησης στη Δυτική Αφρική (προϋπολογισμού 500 000 [fmxeuro]), το οποίο αποτελεί σημαντική συνεισφορά στη τέταρτη στρατηγική του GPEP. Επί πλέον, η Κοινότητα συζητεί την περαιτέρω συνεργασία με τη WHO.
ΓΡΑΠΤΗ ΕΡΩΤΗΣΗ E-0197/99

υποβολή: Anita Pollack (PSE) προς την Επιτροπή

(11 Φεβρουαρίου 1999)

Θέμα: Παραγωγή φουα-γκρά

Μετά την καταδικαστική έκθεση της επιτροπής εμπειρογνωμόνων της ΕΕ σε θέματα προστασίας των ζώων, σε ποιές ενέργειες προτίθεται να προβεί η Επιτροπή προκειμένου να θέσει τέρμα στην απάνθρωπη δια της βίας χορήγηση τροφής σε πτηνά για την παραγωγή φουα-γκρά;

Κοινή απάντηση

του κ. Fischler εξ ονόματος της Επιτροπής

στις γραπτές ερωτήσεις E-0079/99 και E-0197/99

(18 Μαρτίου 1999)

Ο λόγος της προετοιμασίας της επιστημονικής έκθεσης για την παραγωγή φουαγκρά, ήταν η συζήτηση στο Συμβούλιο της Ευρώπης σχετικά με τις συστάσεις για την ευημερία (ορθή μεταχείριση), των οικόσιτων παπιών, και των παπιών Βαρβαρίας ή διασταυρώσεων παπιών Βαρβαρίας, καθώς επίσης και οικόσιτων χηνών, στο πλαίσιο της σύμβασης για την προστασία των ζώων στα εκτροφεία (της οποίας η Κοινότητα είναι συμβαλλόμενο μέρος).

Το 1998, τα συμβαλλόμενα μέρη αυτής της σύμβασης συμφώνησαν να αναμείνουν μέχρις ότου δημοσιευθεί η επιστημονική έκθεση, προτού να διατυπώσουν την τελική μορφή των συστάσεών τους σχετικά με τις οικόσιτες πάπιες, τις πάπιες Βαρβαρίας και τις χήνες (συμπεριλαμβανομένης της παραγωγής φουαγκρά). Η πρώτη συζήτηση επάυτού του θέματος έλαβε χώρα κατά τη διάρκεια της συνεδρίασης του προεδρείου της Μόνιμης Επιτροπής του Συμβουλίου της Ευρώπης, στις 22 Φεβρουαρίου 1999, αποσκοπώντας στην προετοιμασία όλων των εγγράφων που προορίζονται για την σύνοδο της Ολομελείας του, η οποία προβλέπεται για την τελευταία εβδομάδα του προσεχούς μηνός Ιουνίου 1999.

Η οδηγία 98/58/ΕΚ του Συμβουλίου, της 20 Δεκεμβρίου 1998, σχετικά με την προστασία των ζώων στα εκτροφεία(1), ορίζει, στο άρθρο 5, ότι η Επιτροπή υποβάλλει στο Συμβούλιο τις προτάσεις που είναι απαραίτητες για την ενιαία εφαρμογή της ευρωπαϊκής σύμβασης και, βάσει επιστημονικής αξιολόγησης, τυχόν συστάσεις οι οποίες διατυπώνονται σάυτό το πλαίσιο.

Σύμφωνα με τα αποτελέσματα των συζητήσεων του Συμβουλίου της Ευρώπης επί τη βάσει της προαναφερομένης οδηγίας, η Επιτροπή θα προετοιμάσει μία πρόταση για την ευημερία (ορθή μεταχείριση) των οικοσίτων παπιών και χηνών.

(1) ΕΕ L 221 της 8.8.1998.